PROCES VERBAL

Încheiat astăzi 13.10.2017, ora 900,în sala de ședință a Consiliului Local al Comunei Archiș, cu ocazia ţinerii Ședinţei Extraordinare de Consiliu Local ,convocată prin Dispoziţia primarului cu nr. 135/10.10.2017 a d-lui primar Valea Nicolae. La şedinţă participă 8 consilieri locali din totalul de 11, d-nii consilieri Denuţ Florin şi Hărdăuţ Pavel fiind absenţi.

Președintele de ședință, d-l Bociort Den-Vasile.prezintă Ordinea de zi:

1. Proiect de hotărâre privind rectificarea bugetului de venituri ţi cheltuieli al Consiliului Local al comunei Archiş .
2. Proiect de hotărâre privind aprobarea achiziţionării unei staţii de lucru PC şi camera video web .
3. Diverse .

D-l Bociort Den-Vasile , Președintele de ședință supune la vot Ordinea de zi, toți cei 8 consilieri locali prezenți sunt ,,pentru”, este adoptată Hotărârea Consiliului Local nr.69/13.10.2017.

Se supune la vot Procesul-verbal încheiat în ședința ordinară din data de 27.09.2017, proces-verbal care a fost pus la dispoziția consilierilor locali împreună cu invitaţia şi proiectele de hotărâre supuse spre dezbatere pe Ordinea de zi, toți cei 8 consilieri locali prezenți sunt ,,pentru”, este adoptată Hotărârea Consiliului Local nr.70/13.10.2017.

În continuare d-na Bene Mioara prezintă primul punct de pe Ordinea de zi: Proiect de hotărâre privind rectificarea bugetului de venituri si cheltuieli al Consiliului Local al comunei Archiş, aducând la cunoştinţa d-lor consilieri Adresa nr. ARG\_STZ\_ din 05.10.2017 a Administraţiei Judeţene a Finantelor Publice Arad, din care reiese că se majorează bugetul la partea de venituri, la capitolul 11.02.02 ,,Sume şi cote defalcate din TVA”, trim. IV, cu suma de 260.000 lei, se majorează bugetul la partea de cheltuieli la capitolul 65.02.10 Învăţământ, trim. IV, cu suma de 90.000 lei şi se majorează bugetul la partea de cheltuieli, la capitolul 68.02.10 Asistenţă socială, trim. IV, cu suma de 170.000 lei .

D-l consilier Bociort Den-Vasile întreabă dacă aceşti bani sunt pentru salarii şi dacă se prezintă şi darea de seamă solicitată în şedinţa anterioară.

D-na Bene Mioara precizează că s-au plătit salariile la Învăţământ, dar mai trebuiesc făcute viramentele, iar referitor la darea de seamă , aceasta va fi prezentată în şedinţa următoare, deoarece nu este finalizată.

D-l consilier Bătrîn Nicolae ridică problema că se fac rectificări de buget numai cu banii primiţi, dar niciodată nu se face rectificrea banilor primiţi de la RPL Ocolul Silvic,,Dumbrava”,

D-na contabil îi răspunde că banii respectivi sunt cuprinţi în buget de la începutul anului.

D-l consilier Alb Dănuţ afirmă că acei bani au fost doar prevăzuţi în buget la începutul anului şi acuză de lipsă de colaborare Consiliul local pentru faptul că deja s-au primit de la RPL, din profitul anului 2017,două miliarde de lei despre care nu se ştie ce s-a făcut cu ei.

Președintele de ședință supune la vot primul punct de pe Ordinea de zi: Proiect de hotărâre privind rectificarea bugetului de venituri si cheltuieli al Consiliului Local al comunei Archiş, toți cei 8 consilieri locali prezenți sunt ,,pentru”, este adoptată Hotărârea Consiliului Local nr.71/13.10.2017.

D-l Pantea Nicolae, viceprimarul comunei, prezintă punctul doi de pe Ordinea de zi:Proiect de hotărâre privind aprobarea achiziţionării unei staţii de lucru PC şi camera video web, precizând că s-a primit o Adresă de la Instituţia Prefectului-Judeţul Arad prin care se cere să se facă video-

conferinţe, dar doar două dintre calculatoarele din Primăria Archiş corespund din punct de vedere al datelor tehnice cerinţelor, însă datorită unor programe instalate, acestea sunt supraaglomerate şi este necesar să se achiziţioneze o staţie PC nouă cu cameră video web.

Se supune la vot punctul doi de pe Ordinea de zi:Proiect de hotărâre privind aprobarea

achiziţionării unei staţii de lucru PC şi camera video web, toți cei 8 consilieri locali prezenți sunt ,,pentru”, este adoptată Hotărârea Consiliului Local nr.72/13.10.2017.

În continuare, la punctul Diverse, d-l Pantea Nicolae, viceprimarul comunei, prezintă o adresă pe care d-l secretar al comunei Anta Gheorghe-Florin a făcut-o şi i-a predat-o să o prezinte d-lor consilieri, deoarece d-l secretar este în concediu medical, d-na Mîrnea Maria îndeplinindu-i atribuţiile şi responsabilităţile stabilite conform dispoziţiilor legale.

Din adresa întocmită de d-l secretar rezultă că acesta le prezintă d-lor consilieri şi unele documente , printre care adresa Executorului Judecatoresc Galuti Alexandru din Dos. EXE. 28/2017 , prin care solicita documente de proprietate ale debitorului Primăria Archiş, pe care dânsul precizează că doar acum a aflat de ele şi le cere d-lor consilieri şi d-lui viceprimar să ia dânşii măsurile legale ce se impun .

D-l consilier Crîjmar Den-Cristian spune că i s-ar părea normal ca şi d-l secretar să fie de faţă atunci când sunt probleme.

D-l consilier Bociort Den-Vasile spune că va merge personal la Prefectură.

D-l consilier Alb Dănuţ spune că a întrebat anul trecut,cât costă coşurile de gunoi şi ar fi curios să ştie acum cât costă un astfel de coş şi de asemenea îşi arată nemulţumirea faţă de hotărârea d-lui viceprimar , ca membru în Consiliul de Administraţie RPL,,Dumbrava”Beliu de a nu fi de acord cu achiziţionarea unui tractor pentru comuna Archiş. D-l consilier le face d-lor consilieri o prezentare, precizând că în urma unei vizite la un târg de tractoare din Braşov, comuna Archiş ar fi putut achiziţiona un tractor la preţul de 23000 euro fără TVA, cu echipament pentru exploatare , existând mai multe modalităţi de plată, acest tractor fiind necesar în condiţiile în care, la ora actuală, Ocolul Silvic ,Dumbrava” nu mai area Atestat de exploatare.

D-l viceprimar îi răspunde d-lui consilier că nu a respins această propunere cu rea intenţie, dar în condiţiile actuale nu există posibilităţi financiare pentru achiziţionare unui astfel de tractor, precizând că pe rol mai există un Proiect de înfiinţarea şi dotarea Serviciului de deszăpezire a drumurilor şi susţine că a şi precizat în Consiliul de Administraţie că anul viitor s-ar putea achiziţiona un astfel de tractor.

D-l consilier Denuţ Andrei este de părere că tractorul acela dacă ar fi achiziţionat acum ar aduce profit în continuare, deoarece tractoarele deţinute nu mai fac faţă.

D-nii consilieri cad de acord ca pînă la şedinţa următoare de consiliu să se hotărască dacă vor achiziţiona sau nu tractorul, acesta fiind o necesitate, iar d-l consilier Alb Dănuţ promiţându-le că va veni cu o situaţie exactă a profitului de la RPL ,,Dumbrava”pentru anul viitor şi cât vor avea de plătit exact pentru tractor, urmând ca acest tractor să fie plătit din profitul de anul viitor, dar nu în detrimentul proiectului cu deszăpezirea .

D-l Crîjmar Den-Cristian ridică problema materialului lemnos, acuzând unele nereguli în ceea ce priveşte transportul în afara comunei şi precizează că în şedinţa următoare va iniţia un proiect de hotărâre prin care va urmări să se impună transparenţa la transportul materialului lemnos.

D-l Răzban Pavel spune că la Groşeni există persoane care nu au primit lemne.

D-l consilier Alb Dănuţ afirmă că Ocolul Silvic,,Dumbrava” urmăreşte hotărîrea dată de Consiliul Local şi nu s-au sesizat nereguli şi propune să se formeze o echipă care să se deplaseze la sediul RPL pentru a verifica actele din dotare deoarece fiind un volum mare de documente nu pot fi făcute copii.

D-l Bociort Den-Vasile prezintă o Adresă a d-lui consilier Hărdăuţ Pavel prin care acesta se învoieşte de la Şedinţa de consiliu comunicând biletul de avion spre Anglia , unde a trebuit să plece din motive personale şi cere prin adresa respectivă ca la următoarea şedinţă de Consiliu să fie invitat d-l Şef de ocol Prăştean Nicolae şi să se solicite R.P.L.Ocolul Silvic ,,Dumbrava” , volumul de masă lemnoasă de

exploatare şi copii după Caietele de inventariere, deoarece populaţia nu poate beneficia de lemne pentru că angajaţii R.P.L.Ocolul Silvic comercializează masa lemnoasă la preţul de populaţie.

D-l viceprimar precizează că instituţiile şi bisericile au fost aprovizionate şi referitor la adresa d-lui Hărdăuţ şi la nemulţumirile d-lui consilier Crîjmar propune să se constituie o echipă de consilieri care să meargă să verifice Caietele de inventariere, APV-urile şi alte documente dacă este necesar.

D-l Crîjmar Den-Cristian reclamă proasta organizare, deoarece populaţia din Nermiş aduce lemne de la Groşeni , iar cei din Archiş aduc lemne de la Nermiş şi spune că oamenii nu au lemne de foc.

D-l consilier Denuţ Andrei spune că în localitatea Bîrzeşti, câteva familii s-au plâns că nu li

s-au eliberat Anchete sociale pentru şcoală, deoarece nu şi-au plătit impozitele şi au mai făcut precizarea că li s-a spus că aşa a hotărât Consiliul Local.

D-na Mîrnea Maria precizează că pentru eliberarea unei astfel de Anchete sociale, una dintre condiţii este eliberarea Certificatului fiscal că nu există datorii şi din cauză că au trecut deja termenele de plată şi nu şi-au plătit datoriile, respectiv taxele şi impozitele sau anumite amenzi, nu pot beneficia de acea Anchetă socială, unii dintre cetăţeni înţelegând acest lucru chiar şi-au plătit datoriile a doua zi, dar nimeni nu le-a spus că aşa a hotărât Consiliul Local, fiind respectate doar dispoziţiile legale în vigoare, ba chiar ar fi putut să plătească măcar jumătate din datorii, până la ora actuală.

Nemaifiind alte probleme şi discuții, d-l preşedinte de şedinţă declară încheiate lucrările Şedinţei Extraordinare din data de 13.10.2017.

PREŞEDINTE DE ŞEDINŢĂ p. SECRETAR

CONSILIER

DEN-VASILE BOCIORT MARIA MÎRNEA